Skalice u České Lípy (prírodná pamiatka)

Prírodná pamiatka Skalice u České Lípy je zimovisko netopierov v opustenom lome, kde ťažbou pieskovca na úpätí Skalického kopca vznikli umelé jaskyne. Pre verejnosť sú čiastočne zrútené jaskyne neprístupné. Lokalita je na okraji obce Skalice u České Lípy, blízko jaskýň je vedený náučný chodník.

Popis 
Skalický vrch () je na okraji obce Skalice u České Lípy. V rokoch 1800 - 1880 tu bol ťažený pieskovec pre sklárske potreby (tvrdý kvalitný kremenec) a vďaka tomu (vyťaženiu) tu vzniklo pätnásť podzemných priestorov prepojených chodbami. Šírka podzemných priestorov dosahovala 110 metrov, hĺbka 40 m, výška až 8 m. Časom došlo k závalom a jaskyne boli z bezpečnostných dôvodov uzavreté mrežami.

Jaskyňa bola atraktívna aj pre filmárov, boli tu natočené rozprávky Peklo s princeznou a Tajemství staré bambitky.

Návrh Libereckého kraja vyhlásiť jaskyne chránenou prírodnou pamiatkou cez počiatočné váhanie obec akceptovala.

Prírodná pamiatka 
V jaskyniach bola zistená prítomnosť a existencia zimoviska 11 druhov netopierov vrátane chráneného netopiera veľkého (Myotis myotis). Ďalšími sú podkovár krpatý, večernica hvízdavá, večernica pozdná, netopier riasnatý, netopier vodný, netopier fúzatý, netopier Bechsteinov, večernica severská, netopier čierny a netopier svetlý.

Krajský úrad Libereckého kraja svojím nariadením zo 4. septembra 2012, účinným od 3. novembra toho istého roku, vyhlásil lokalitu prírodnou pamiatkou.

Okolie 

Okolo jaskyne je vedený Náučný chodník po pamiatkach obce Skalice u České Lípy. Zastavenie aj s informačným panelom č. 11 k jaskyniam je na ceste pod nimi.

Referencie

Iné projekty

Externé odkazy 
 Nariadenie Libereckého kraja č.15/2012 o zriadení prírodnej pamiatky

Zdroj 

Chránené územia v okrese Česká Lípa
Skalné útvary v Česku
Zákupská pahorkatina
Skalice u České Lípy
Lomy v Česku
Lomy
Netopiere